gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7394, del 03-11-2014 (2014/9905)

Correcció d'errades de la licitació per a l'adjudicació del servei de coordinació i servei d'ajuda a domicili.
--------------------------------------------------------------------------------------------------------------

### Dades del document

Número de DOGV
:   7394

Data del DOGV
:   03-11-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/9905


Data del document
:   29-10-2014

Organisme emissor
:   Ajuntament de Xirivella

Tipus de document
:   Correcció d'errades

Correcció d'errades

 Descriptors 

:   * Xirivella
    * contracte de serveis

Correcció d'errades de la licitació per a l'adjudicació del servei de coordinació i servei d'ajuda a domicili.  
 [2014/9905]  
Donat compte de la tramitació, mitjançant procediment obert, de la licitació del servei de coordinació i servei d'ajuda a domicili publicada en el Diari Oficial de la Comunitat Valenciana número 7387 de data 23 d'octubre de 2014.  
Advertit error en els plecs de l'esmentada licitació consistent en:  
1. Clàusula 6.2.3 del plec de prescripcions administratives.  
Proposició econòmica  
  
On diu:  
«Proposició econòmica per a optar a l'adjudicació del contracte d'activitats extraescolars en els centres educatius»;  
  
Ha de dir:  
«Proposició econòmica per a optar a l'adjudicació del contracte de serveis de coordinació i servei d'ajuda a domicili».  
2. Clàusula 17 dels plecs de prescripcions administratives i 7 dels plecs de prescripcions tècniques:  
  
On diu:  
  
Treballador Categoria Contracte Jornada  
(h/setmana) Antiguitat  
S. R. R. T. social Indefinit (189) 15 21.06.2010  
  
  
  
Ha de dir:  
  
Treballador Categoria Contracte Jornada  
(h/setmana) Antiguitat  
A. G. H. T. social Indefinit excedència per maternitat 15 05.05.2008  
S. R. R. T. social Indefinit cobrix l'excedència per maternitat d'A. G. H. 15 24.10.2012  
  
  
  
Mitjançant el present anunci es fa pública l'esmena corresponent, podent accedir al contingut d'esta a través del perfil del contractant de la pàgina web de l'Ajuntament de Xirivella ?www.xirivella.es- i ?www.contractacion.gva.es/>.  
En conseqüència, el termini de presentació de proposicions de les licitacions referides s'establix en 15 dies a partir de la publicació en el DOCV del present anunci.  
El que es fa públic per a general coneixement.  
  
Xirivella, 29 d'octubre de 2014.- L'alcalde president: Enrique Ortí Ferre.
Diari Oficial de la Generalitat Valenciana


Sumari del DOGV 7217, del 19-02-2014 (2014/1381)

Notificació del tràmit d'audiència en el procediment sobre la tramitació de la baixa com a centre col·laborador de la Formació Professional per a l'Ocupació. Número de cens 8201243327 i altres.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7217

Data del DOGV
:   19-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1381


Organisme emissor
:   Servei Valencià d'Ocupació i Formació

Tipus de document
:   Anunci

Notificació del tràmit d'audiència en el procediment sobre la tramitació de la baixa com a centre col·laborador de la Formació Professional per a l'Ocupació. Número de cens 2844901407 i altres. [2014/1381]  
Per no haver-se pogut practicar la notificació de forma personal i directa als interessats, de l'acte administratiu que s'indica a continuació, se'n publica un extracte en el Diari Oficial de la Comunitat Valenciana de conformitat amb el que disposa l'article 61 de la Llei 30/1992, de Règim Jurídic de les Administracions Publiques i del Procediment Administratiu Comú, en relació amb l'article 59.5 del mateix text legal.  
  
  
Procediment: Tràmit d'audiència  
  
Núm. cens: 0727889691 Sants Forma, SL C/ Sants de la Pedra, 29, baixos  
46386 Villanueva De Castellón (València) Tramitació baixa com a centre col·laborador  
Núm. cens: 0496026856 Centro de Studios Aula Nova Av. Ausiàs March, 23  
46052 València Tramitació baixa com a centre col·laborador  
Núm. cens: 8574900407 Estudios Manders, SL Pl/ Elx, 24, nau B. Polígon industrial Font del Pitxer  
46806 Paterna (València) Tramitació baixa com a centre col·laborador  
Núm. cens: 9308195147 Portal Inversores Sociedad Limitada C/ General Elio, 2  
46674 València Tramitació baixa com a centre col·laborador  
  
  
  
Perquè l'interessat puga tindre coneixement íntegre de l'acte i en quede constància, podrà comparéixer en el termini de deu dies des de la publicació d'este anunci en el Diari Oficial de la Comunitat Valenciana, en el Servici de Planificació i Ordenació de la Formació Professional per a l'Ocupació, siti a València, al carrer del Gravador Esteve, número 14, primera planta, de dilluns a divendres de 9.00 a 14.00 hores.  
  
  
València, 14 de febrer de 2014.- El cap del Servici de Centres de Formació Professional per a l'Ocupació: Ferran Garín Sanz de Bremond.
Diari Oficial de la Generalitat Valenciana


Sumari del DOGV 7423, del 15-12-2014 (2014/11550)

Informació pública del projecte de reparcel·lació de la UE-1 del pla parcial Àrea Industrial de Bugarra.
--------------------------------------------------------------------------------------------------------

### Dades del document

Número de DOGV
:   7423

Data del DOGV
:   15-12-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/11255


Data del document
:   09-12-2014

Organisme emissor
:   Ajuntament de Bugarra

Tipus de document
:   Anunci

Descriptors 

:   * Bugarra
    * pla d'urbanisme
    * administració local

Informació pública del projecte de reparcel·lació de la UE-1 del pla parcial Àrea Industrial de Bugarra. [2014/11065]  
Atesa la necessitat de dur a terme la consegüent reparcel·lació de la unitat d'execució UE-1 del pla parcial Àrea Industrial de Bugarra, segons les vies previstes en la normativa urbanística valenciana, així com per tal de fer efectiva l'actuació urbanística en l'esmentada unitat d'execució.  
Vist que l'Alcaldia d'este Ajuntament, en data 5 de novembre de 2014, va resoldre sotmetre a informació pública l'expedient administratiu per a la reparcel·lació de la unitat d'execució UE-1 del pla parcial Àrea Industrial de Bugarra, segons el corresponent projecte de reparcel·lació, se sotmet este expedient al tràmit d'informació pública, pel termini d'un mes, a comptar de l'endemà de la publicació d'este edicte en el Diari Oficial de la Comunitat Valenciana, a fi que es puguen presentar suggeriments, reclamacions o observacions, i es trobarà l'expedient a la seua disposició en la Secretaria d'este ajuntament, en horari d'oficina.  
  
Cosa que es fa pública als efectes del que establix l'article 177 de la Llei 16/2005, de 30 de desembre, de la Generalitat, Urbanística Valenciana.  
  
Bugarra, 9 de desembre de 2014.- L'alcalde president: Juan Manuel García Calduch.
Diari Oficial de la Generalitat Valenciana


Sumari del DOGV 7412, del 27-11-2014 (2014/10161)

RESOLUCIÓ de 31 d'octubre de 2014, de la Secretaria Autonòmica de Justícia, per la qual s'ordena la publicació del text resumit de la resolució d'esta secretaria autonòmica per la qual es resol inscriure la baixa en el Registre de Fundacions de la Comunitat Valenciana de la Fundació de la Comunidad Valenciana V Encuentro Mundial de la Familia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10105


Data del document
:   31-10-2014

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 31 d'octubre de 2014, de la Secretaria Autonòmica de Justícia, per la qual s'ordena la publicació del text resumit de la resolució d'esta secretaria autonòmica per la qual es resol inscriure la baixa en el Registre de Fundacions de la Comunitat Valenciana de la Fundació de la Comunidad Valenciana V Encuentro Mundial de la Familia. [2014/10312]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en què s'establix com a funció específica del protectorat «donar publicitat a l'existència i activitats de les fundacions», s'indica el següent:  
  
Per resolució de data 6 d'octubre de 2014, del secretari autonòmic de Justícia de la Conselleria de Governació i Justícia s'acorda:  
  
Inscriure la baixa en el Registre de Fundacions de la Comunitat Valenciana de la Fundación de la Comunidad Valenciana V Encuentro Mundial de la Familia.  
  
València, 31 d'octubre de 2014.- El secretari autonòmic de Justícia: Antonio Gastaldi Mateo.
Diari Oficial de la Generalitat Valenciana


Sumari del DOGV 7393, del 31-10-2014 (2014/9925)

Notificació de la Resolució de 13 d'octubre de 2014, del secretari autonòmic de Sanitat, per mitjà de la qual es desestima el recurs d'alçada número 17/2014 contra la Resolució de 15 de juliol de 2014, del director general de Farmàcia i Productes Sanitaris.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7393

Data del DOGV
:   31-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9925


Organisme emissor
:   Conselleria de Sanitat

Tipus de document
:   Anunci

Notificació de la Resolució de 13 d'octubre de 2014, del secretari autonòmic de Sanitat, per mitjà de la qual es desestima el recurs d'alçada número 17/2014 contra la Resolució de 15 de juliol de 2014, del director general de Farmàcia i Productes Sanitaris.  
 [2014/9925]  
En compliment del que disposen els articles 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a les persones interessades.  
Per mitjà de la Resolució de 13 d'octubre de 2014, del secretari autonòmic de Sanitat, es desestima el recurs d'alçada 17/2014, interposat per M. Mercedes Pérez García contra la Resolució de 15 de juliol de 2014, del director general de Farmàcia i Productes Sanitaris (DOCV 7321, 21.07.2014), en què s'ordenava la publicació en el Diari Oficial de la Comunitat Valenciana de l'acord de la comissió de baremació que establix la llista definitiva dels participants en el procediment d'adjudicació d'autoritzacions d'obertura de noves oficines de farmàcia.  
  
Es pot interposar en contra un recurs contenciós administratiu en el termini de dos mesos comptats a partir de l'endemà de la data de la notificació, d'acord amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 d'octubre de 2014.- El director general de Farmàcia i Productes Sanitaris: José Luis Trillo Mata.
Diari Oficial de la Generalitat Valenciana


Sumari del DOGV 7196, del 21-01-2014 (2014/177)

Formalització del contracte número S/10/13. Equipament científic per als Serveis Tècnics de Recerca. Lot 1: sistema de cromatografia de gasos acoblat a espectròmetre de masses.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   7196

Data del DOGV
:   21-01-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/177


Data del document
:   08-01-2013

Organisme emissor
:   Universitat d'Alacant

Tipus de document
:   Resolució

Descriptors 

:   * contracte de subministraments
    * adjudicació de contracte administratiu

Formalització del contracte número S/10/13. Equipament científic per als Serveis Tècnics de Recerca. Lot 1: sistema de cromatografia de gasos acoblat a espectròmetre de masses. [2014/177]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: S/10/13 Lot 1.  
2. Objecte del contracte  
2.1. Tipus de contracte: contracte de subministrament.  
2.2. Descripció de l'objecte: equipament científic per als Serveis Tècnics de Recerca. Lot 1: sistema de cromatografia de gasos acoblat a espectròmetre de masses.  
2.3. Butlletí o diari oficial i data de publicació de l'anunci de licitació: Boletín Oficial del Estado número 181, de 30 de juliol de 2013.  
  
2.4. Adjudicació: publicada en el perfil de contractant en data 30 d'octubre de 2013.  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Criteris d'adjudicació:  
Oferta econòmica: 55 punts. Millores: 30 punts. Lliurament i servei post venda: 15 punts.  
4. Pressupost base de licitació  
4.1. Base imposable: 300.000,00 euros. IVA: 63.000,00 euros. Import total: 363.000,00 euros.  
4.2. Subministrament cofinançat en un 80 per cent amb càrrec als fons FEDER 2007-2013.  
5. Adjudicació  
5.1. Data: 28 d'octubre de 2013.  
5.2. Contractista: Productos Químicos de Murcia, SA.  
5.3. Nacionalitat: espanyola.  
5.4. Import d'adjudicació:  
Base imposable: 300.000,00 euros. IVA: 63.000,00 euros. Import total: 363.000,00 euros.  
5.5. Data de formalització del contracte: 19 de novembre de 2013.  
  
Alacant, 8 de gener de 2014.- El rector, p. d. f. (09.06.2012), el vicerector de Campus i Sostenibilitat: Rafael Muñoz Guillena.
Diari Oficial de la Generalitat Valenciana


Sumari del DOGV 7370, del 29-09-2014 (2014/8684)

Notificació de la sentència dictada en el juí verbal número 1121/2012.
----------------------------------------------------------------------

### Dades del document

Número de DOGV
:   7370

Data del DOGV
:   29-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8684


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el juí verbal número 1121/2012. [2014/8684]  
Procediment: juí verbal 001121/2012   
De: Ricoh España, SLU  
Procurador: Ignacio Zaballos Tormo.  
Contra: Servicios Inmobiliarios Atlas, SL, Marc Monterde Molina i Luis Monterde Molina.  
Cristina María Valero Doménech, secretària judicial del Jutjat Mercantil número 3 de València, mitjançant este edicte faig saber que en este procediment de juí verbal, seguit a instàncies de Ricoh España, SLU, contra Servicios Inmobiliarios Atlas, SL, Marc Monterde Molina i Luis Monterde Molina, s'ha dictat la Sentència número 226/14, de data 18 de setembre de 2014, la dispositiva de la qual, literalment, és la següent:  
«Dispositiva  
Estime la demanda interposada pel procurador senyor Zaballos Tormo, en nom i representació de Ricoh España, SLU, contra Marc Monterde Molina i Luis Monterde Molina, i, en conseqüència, condemne Marc Monterde Molina i Luis Monterde Molina a pagar a la part actora la quantitat de quatre mil dos-cents setanta-un euros amb quaranta-sis cèntims (4.271,46 ?.) de principal, més els interessos corresponents, amb aplicació d'allò previst en la Llei 3/2004 fins que les quantitats degudes siguen íntegrament satisfetes, amb condemna expressa a Marc Monterde Molina i Luis Monterde Molina a les costes causades en esta instància.  
Mode d'impugnació: recurs d'apel·lació en el termini de 20 dies des de la notificació d'esta resolució, davant d'este tribunal».  
I atés que l'esmentada part demandada, Servicios Inmobiliarios Atlas, SL, Marc Monterde Molina i Luis Monterde Molina, es troba en parador desconegut, expedisc este edicte a fi que li valga de notificació de forma deguda.  
  
València, 18 de setembre de 2014.- La secretària judicial: Cristina María Valero Doménech.
Diari Oficial de la Generalitat Valenciana


Sumari del DOGV 7240, del 25-03-2014 (2014/2326)

Notificació de resolució d'execució de sentència. Expedient número 460/09 SAN.
------------------------------------------------------------------------------

### Dades del document

Número de DOGV
:   7240

Data del DOGV
:   25-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2326


Organisme emissor
:   Conselleria d'Infraestructures, Territori i Medi Ambient

Tipus de document
:   Edicte

Notificació de resolució d'execució de sentència. Expedient número 460/09 SAN. [2014/2326]  
De conformitat amb el que disposen els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient a la persona o entitat que a continuació es detalla, ja que intentada la notificació en l'últim domicili conegut no s'hi ha pogut practicar.  
  
  
Expedient número: 460/09 SAN.  
Interessat: Mijorpas, SL  
Últim domicili conegut: Camino de San Juan, 1, 03085 Villena.  
Assumpte: resolució d'execució de sentència que dicta el director general d'Avaluació Ambiental i Territorial, de 5 de febrer de 2014.  
  
L'expedient es troba en la unitat administrativa competent en matèria d'inspecció urbanística de la Conselleria d'Infraestructures, Territori i Medi Ambient, ciutat administrativa 9 d'Octubre, torre 1, carrer de Castán Tobeñas, 77, CP 46483, València, on haurà de comparéixer per a conéixer el contingut íntegre de l'acte en el termini de deu dies hàbils, comptats des de l'endemà de la publicació d'este edicte en el Diari Oficial de la Comunitat Valenciana.  
  
València, 4 de març de 2014.- El cap del Servici de Règim Jurídic i Inspecció Territorial: Óscar López Giménez.
Diari Oficial de la Generalitat Valenciana


Sumari del DOGV 7424, del 16-12-2014 (2014/11772)

Adjudicació del contracte número 2/2013. Alienació de béns obsolets d'una caixa registradora de marca Quorion, model Concerto, depositada en l'Hospital d'Alcoi.
----------------------------------------------------------------------------------------------------------------------------------------------------------------

### Dades del document

Número de DOGV
:   7424

Data del DOGV
:   16-12-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/11527


Data del document
:   27-11-2014

Organisme emissor
:   Conselleria de Sanitat

Tipus de document
:   Resolució

Adjudicació del contracte número 2/2013. Alienació de béns obsolets d'una caixa registradora de marca Quorion, model Concerto, depositada en l'Hospital d'Alcoi. [2014/11034]  
1. Entitat adjudicadora  
a) Organisme: Conselleria de Sanitat. Hospital d'Alcoi.  
b) Dependència que tramita l'expedient: Servici d'Aprovisionament i Contractació.  
c) Obtenció de documents i informació: -  
1) Dependència: Servici d'Aprovisionament i Contractació.  
2) Domicili: c/ Misser Mascó, 31.  
3) Localitat i codi postal: València 46767.  
4) Telèfon: 657 263 966.  
5) Fax: 755 022 094.  
  
2. Objecte del contracte  
a) Tipus: alienació de béns obsolets.  
b) Descripció: caixa registradora de marca Quorion, model Concerto.  
  
3. Adjudicació  
a) Data d'adjudicació: 12 de maig de 2014.  
b) Adjudicat a: Juan A. Fuentes Pardo, NIF 83671745X.  
c) Nacionalitat: espanyola.  
d) Import d'adjudicació: 250,00 - (dos-cents cinquanta euros).  
  
València, 27 de novembre de 2014.- El conseller de Sanitat: Manuel Llombart Fuertes.
Diari Oficial de la Generalitat Valenciana


Sumari del DOGV 7234, del 14-03-2014 (2014/2066)

Notificació de la resolució dictada en el procediment de cessació de l'acolliment número 105/2014.
--------------------------------------------------------------------------------------------------

### Dades del document

Número de DOGV
:   7234

Data del DOGV
:   14-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2066


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la resolució dictada en el procediment de cessació de l'acolliment número 105/2014. [2014/2066]  
Juí: cessació de l'acolliment 000105/2014   
Part demandant: Conselleria de Benestar Social.   
Part demandada: -   
Sobre: acolliments.   
En el juí a què es fa referència s'ha dictat la resolució que té el text que, literalment, diu:  
  
«Part dispositiva  
Acord el cessament de l'acolliment de la menor J. M. C., constituït en virtut d'interlocutòria de data 13 de març de 2013, dictada en el procediment número 1313/2012, seguit en el Jutjat de Primera Instància número 8 de València.  
Notifiqueu esta sentència a les parts interessades i comparegudes, així com al Ministeri Fiscal, i que es notifique als pares biològics per mitjà d'edictes que s'inseriran en el tauler d'anuncis d'este jutjat i en el Diari Oficial de la Comunitat Valenciana, tot això sense fer especial imposició de les costes de l'expedient.  
Contra esta resolució es pot interposar un recurs d'apel·lació en el termini de 20 dies des de la notificació davant d'este jutjat, perquè el resolga l'Audiència Provincial de València.  
Ho mana i firma Helena Gil Esteve, magistrada jutgessa del Jutjat de Primera Instància número 8. En done fe».  
Per desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del jutjat, per a portar a efecte la diligència de notificació a José Muñoz Muñoz.  
  
València, 7 de març de 2014.- El secretari judicial: Rafael Roselló Sobrevela.